钦定古今图书集成/明伦汇编/皇极典/第203卷 > 崇德元年
## 钦定古今图书集成/明伦汇编/皇极典/第203卷 > 崇德元年

《大清会典》。

《太宗文皇帝改元建号仪》崇德元年四月。

上率内外贝勒以下文武百官、出

德盛门诣

天坛、行告祭

天地礼。礼成。文武各官先至

天坛东所筑坛下、奉玉玺四颗、陈设坛上。大驾卤簿、陈

设坛前毕导引官前引

上由中阶陞坛、坐金椅上。诸贝勒大臣左右序列毕。

鸣赞官赞“跪，叩头。” 众俱行三跪九叩头礼。兴。又赞“跪。” 众皆跪。和硕贝勒等捧宝跪献。

上受宝、授内院官、置宝盝内。诸贝勒等复位。鸣赞官

赞跪、叩头。众俱行三跪九叩头礼。兴。又赞跪。众皆跪。宣读官捧满洲蒙古汉字三体表文、立于坛东、以次宣读。上

尊号曰、

《宽温仁圣皇帝》。建国号曰“大清。”改元崇德。宣毕。赞叩。

头。众俱行三跪九叩头礼。兴。赞“退。” 诸贝勒群臣俱退列仪仗奏乐。

上还宫次日、诸贝勒大臣率文武官员齐集。

殿前分翼排立

上御殿。作乐。鸣赞官赞排班。赞进。赞跪。赞叩头。贝勒

大臣率满洲各官行三跪九叩头礼。兴。赞“跪。” 贝勒大臣率满洲各官俱跪。捧表跪进。侍臣接至。

御前。跪读毕。赞叩头。俱行三跪九叩头礼。兴。赞退。各

复原位立。次外藩贝勒大臣进表行礼。次汉官进表行礼。俱如前仪。次执事各官、都察院官、鸣赞官、各行三跪九叩头礼、毕。

上命诸贝勒大臣文武官员俱序坐。众各叩头坐。
赐宴毕。

上还宫。众皆退。是日、颁

诏大赦。

崇德八年

《大清会典》。

《世祖章皇帝继统盛京仪》。崇德八年八月、前期告祭
郊坛。

宗庙。是日、内外诸王贝勒、率文武群臣、具朝服齐集

笃恭殿前两翼、按旗序立。内院官奏请陞殿。

上陞舆由东掖门出。诸王群臣跪迎。候驾过、起立。

上降舆御殿。升座。和硕亲王率诸王贝勒、贝子、公、文

武群臣前进。鸣赞官赞“跪、叩头。” 众行三跪九叩头礼。兴赞退。俱复原位立。次外藩王以下各官前进。鸣赞官赞“跪叩头。” 众行三跪九叩头礼。兴。赞退。俱复原位立。赞排班。赞“进” 赞“跪。” 众俱跪。赞颁

恩诏。大学士自黄案上、捧

诏书至丹陛上立。宣毕。赞“叩头。”众行三跪九叩头礼

兴赞退。俱复原位立。赞礼毕。

上陞舆还宫。诸王以下文武各官跪送。候

驾过起立、各退。是日、不陈卤簿、不作乐、不设筵宴